**OBEC GÁŇ**

HLAVNÁ KONTROLÓRKA OBCE

**Plán kontrolnej činnosti hlavnej kontrolórky obce Gáň**

**na 2. polrok 2015**

( schválený uzn. OZ č.48/2015 zo dňa 28.05.2015 )

Návrh plánu kontrolnej činnosti na 2. polrok 2015 je predložený v súlade s ustanoveniami §18f ods. 1 písm. b) zákona o obecnom zriadení.

Zameranie činnosti hlavnej kontrolórky obce vychádza zo zákona č.369/1990 Zb. o obecnom zriadení v platnom znení, najmä § 18f, ktorý stanovuje *úlohy* hlavného kontrolóra a §18d, upravujúci *rozsah* kontrolnej činnosti.

Kontrolnou činnosťou sa rozumie kontrola zákonnosti, účinnosti, hospodárnosti a efektívnosti pri hospodárení a nakladaní s majetkom a majetkovými právami obce, ako aj s majetkom, ktorý obec užíva podľa osobitných predpisov, kontrola príjmov, výdavkov a finančných operácií obce, kontrola vybavovania sťažností a petícií, kontrola dodržiavania všeobecne záväzných právnych predpisov vrátane nariadení obce, kontrola plnenia uznesení obecného zastupiteľstva, kontrola dodržiavania interných predpisov obce a kontrola plnenia ďalších úloh ustanovených osobitnými predpismi.

Kontrolnú činnosť vykonáva hlavný kontrolór nezávisle a nestranne v súlade so základnými pravidlami.

Základné úlohy, ciele a pravidlá pri výkone následnej finančnej kontroly sú upravené zákonom č.502/2001 Z.z. o finančnej kontrole a vnútornom audite v platnom znení.

***a) kontrolná činnosť vykonávaná podľa zákona č.502/2001 Z.z.( následná finančná kontrola)***

* Kontrola pokladne obce, pokladničných operácií, inventarizácia peňažných prostriedkov
* Kontrola odmeňovania zamestnancov obce
* Kontrola čerpania výdavkov na prevádzku a používanie služobného motorového vozidla

***b) kontrolná činnosť upravená zákonom č.369/1990 Zb. o obecnom zriadení***

* Stanovisko k návrhu rozpočtu obce Gáň na rok 2016,
* kontrola plnenia uznesení OZ,
* návrh plánu kontrolnej činnosti na 1.polrok 2016,
* spracovanie a predkladanie správ o výsledkoch ukončených kontrol na rokovania obecného zastupiteľstva,
* účasť na rokovaniach obecného zastupiteľstva, možná účasť aj na zasadnutiach komisií zriadených obecným zastupiteľstvom (§18f ods.2 zák. č.369/1990 Zb.).

*c****) ostatná činnosť***

* príprava vlastných materiálov na zasadnutia obecného zastupiteľstva, oboznámenie sa s obsahom ostatných materiálov predkladaných na rokovania OZ a štúdium súvisiacej legislatívy
* metodická a poradenská činnosť,
* účasť na zasadnutiach Združenia hlavných kontrolórov SR a školeniach RVC súvisiacich s predmetom výkonu funkcie.

Poradie uskutočnenia jednotlivých tematických následných finančných kontrol nie je záväzné, v ostatných prípadoch sú procesné postupy upravené súvisiacou legislatívou a aktuálnou potrebou praxe.

V samotnej časovej realizácii kontrol môžu nastať zmeny v závislosti od rozsahu prípravných činností súvisiacich s aktuálnou legislatívou predmetu kontroly, interných noriem obce a tým aj určenie predmetu kontroly, náročnosťou zistenia skutkového stavu veci a nadväzne uplatnených kontrolných metód a postupov, potrebného rozsahu poskytnutej súčinnosti dotknutými zamestnancami kontrolovaného subjektu.

*Schválený plán kontrolnej činnosti*  je v zmysle ustanovenia §12 ods.2 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov a § 18e zákona č. 369/1990 Zb. o obecnom zriadení v znení zmien a doplnkov *poverením* na vykonanie následnej finančnej kontroly.

Návrh plánu kontrolnej činnosti hlavnej kontrolórky bol zverejnený v obci spôsobom obvyklým najneskôr 15 dní pred jeho prerokovaním v obecnom zastupiteľstve.

Ing. Rozália Lukáčová hlavná kontrolórka

V Gáni dňa 05.05.2015